— Аддзел па адукацыі, спорце і турызме Круглянскага райвыканкама штогод становіцца пераможцай або прызёрам абласных спаборніцтваў на лепшую арганізацыю работы па ажыццяўленні адукацыйнай дзейнасці (па выніках 2016 года — 1-е месца, 2017 года — 2-е месца). Аптымальная сетка ўстаноў адукацыі, зладжаная работа педагагічнай грамадскасці раёна дазваляюць забяспечыць правы кожнага дзіцяці на якасную адукацыю, паўнацэннае фізічнае і духоўнае развіццё на ўсіх этапах навучання ў адпаведнасці з запытамі навучэнцаў i iх бацькоў. Ва ўстановах раёна створаны ўмовы для камфортнага і бяспечнага знаходжання, матэрыяльна-тэхнічная база адпавядае сучасным патрабаванням: інтэрактыўныя дошкі, напрыклад, ёсць у большасці ўстаноў дашкольнай адукацыі.